જુહુના રહેવાસીઓએ માર્ચ મહિનામાં તેમના વિસ્તારમાં આવેલા એક ઈજાગ્રસ્ત વાંદરાને સહારો આપ્યો હતો. એ સમયે તેમને એમ હતું કે વાંદરો થોડા દિવસમાં બીજા વિસ્તારમાં જતો રહેશે. એને બદલે હવે વાંદરો કોઈ પણ સોસાયટીના કોઈ પણ ફ્લૅટમાં ઘૂસીને એ ઘરમાંથી ખાવાનું ખાઈ જાય છે અને સોફા પર જઈને સૂઈ જાય છે. એને લીધે રહેવાસીઓમાં ફફડાટ ફેલાયો છે. આ માટે આ તેમણે ફૉરેસ્ટ ડિપાર્ટમેન્ટને અનેક વાર ફરિયાદ કરી હોવા છતાં તેઓ આ વાંદરાને કાઢવા માટે કોઈ જ પગલાં નથી લેતાં.